Diari Oficial de la Generalitat Valenciana


Sumari del DOGV 7421, del 11-12-2014 (2014/11856)

Notificació del laude emès per la Junta Arbitral de Transports de València. Expedient número V-13/2012.
-------------------------------------------------------------------------------------------------------

### Dades del document

Número de DOGV
:   7421

Data del DOGV
:   11-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11109


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emès per la Junta Arbitral de Transports de València. Expedient número V-13/2012. [2014/11852]  
Pilar Álvarez Montero, presidenta de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Carthago Trans Cargo, SL, que s'ha dictat el laude en l'expedient indicat i, com que no és possible notificar-la per desconegut, parador ignorat o absència, es fa a través d'esta publicació, que té l'efecte legal que ha de tindre. El contingut íntegre del laude és el que es ressenya a continuació:  
  
«Tribunal  
Presidenta: Pilar Álvarez Montero. Vocals: Aurora Costa Vicente, Jaime Agramunt Font de Mora. Secretària vocal: M. Carmen Blasco López.  
Parts  
Reclamant: Transports Benavent Soria, José, 476494312E, SLNE, representada per José Manuel Aparisi Torres. Reclamat: Carthago Trans Cargo, SL, que no compareix a l'acte de vista, després que se l'havia citada a través del DOCV.  
A València, el 15 de juliol de 2014 a les 11.10 hores, constituïxen la Junta Arbitral de Transports els membres expressats al marge, i hi assistixen les parts per a resoldre l'expedient V-13/2012. Se celebra la vista oral de la reclamació següent: impagament de ports. No compareix el demandat. Se l'ha citat a través del DOCV.  
  
La presidenta inicia la vista oral. Es comprova la identitat de la part compareixent i la condició en què intervé.  
S'informa que, per la impossibilitat reiterada de citació i notificació a través de Correus, s'ha publicat en el Diari Oficial de la Comunitat Valenciana (núm. 7305, de 27.06.2014), perquè València és l'últim domicili conegut.  
La reclamant, en el seu torn de paraula, deixa basada la demanda en els antecedents de fet següents:  
1. Es ratifica en tots els motius de la demanda, manifesta que va subscriure un contracte de transports amb la reclamada, com a agència de transports. A conseqüència del contracte, emet la factura número A1101113, per import de 306.80 euros, de data 19.09.2011.  
2. Fetes diverses gestions de cobrament del saldo pendent sense aconseguir-ho, interposa la demanda. Acaba sol·licitant que es reconega el seu dret i després es condemne la reclamada al pagament de la factura pendent de 306.80 euros, més els interessos de demora, d'acord amb el càlcul de la llei sobre la morositat.  
S'apliquen els fonaments jurídics següents:  
1. La competència territorial de la junta, contra la qual no s'al·lega res, la determinen els articles 6 i 7.2 del Reglament de la Llei d'Ordenació dels Transports Terrestres (Reial Decret 1211/1990).  
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció de l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que la modifica: «es presumirà que hi ha acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i que no cap de les parts intervinents en el contracte haja manifestat expressament a l'altra la voluntat en contra abans del moment en què s'inicie o hauria d'haver-se iniciat el servici o activitat contractat». No consta en l'expedient que s'haja fet cap manifestació en este sentit, i es considera, d'altra banda, que l'import de cada una de les factures reclamades no supera el límit legal establit, per la qual cosa la demanda es va admetre.  
  
3. De les manifestacions de la vista, es deduïx que, efectivament, els ports que són reclamats en esta demanda, la factura dels quals hi consta adjunta, es van dur a terme, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat, dicta el laude següent:  
  
Estimar la demanda interposada per Transports Benavent Soria, José, 92722754X, contra Carthago Trans Cargo, SL, per què ha quedat acreditat que es van fer els transports en què es basa la demanda com s'havia contractat, la qual cosa dóna un dret de cobrament a la reclamant.  
Per tot això, Carthago Trans Cargo, SL, ha d'abonar a Transports Benavent Soria, José, 65739850T, la quantitat de tres-cents sis euros amb huitanta cèntims (306,80 euros) més els interessos meritats des de la interposició de la demanda, la liquidació dels quals s'ha d'efectuar en l'execució del laude.  
Contra este laude pot exercir-se l'acció d'anul·lació davant el Tribunal Superior de Justícia de la Comunitat Valenciana, en el termini dels dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents a la notificació del laude, pot sol·licitar-se a esta Junta Arbitral la correcció, aclariment o complement, d'acord amb l'article 39 de la Llei d'Arbitratge.  
  
Transcorreguts vint dies des de la notificació d'este laude a les parts, podrà instar-se'n l'execució forçosa davant del Jutjat de Primera Instància de València, d'acord amb el que establixen els articles 44 i 45 de la Llei 60/2003, de 23 de desembre, d'arbitratge, i 548 de la Llei 1/2000, de 7 de gener, d'Enjudiciament Civil.»  
  
Els terminis de recursos del laude transcrit es compten a partir de l'endemà de la publicació d'este edicte en el Diari Oficial de la Comunitat Valenciana.  
  
València, 28 de novembre de 2014.- La presidenta de la Junta Arbitral de Transports de València: Pilar Álvarez Montero.